Retiráu de la vida pública depués de la Revolución de 1904, que llevó al poder al Partíu Lliberal, Carvallo moró por dalgún tiempu en Buenos Aires. Naquella ciudá, mientres una curtia torna del Partíu Coloriáu al gobiernu, foi designáu cónsul xeneral de Paraguái entel 9 y el 25 de marzu de 1912. Foi la so última participación dientro de la función pública. Na siguiente década, el ex-presidente tuvo una postrera aparación política con una candidatura testimonial al Senáu, na llista del Partíu Colorado, pa les eleiciones parllamentaries de 1927.